Diari Oficial de la Generalitat Valenciana


Sumari del DOGV 8517, del 29-03-2019 (2019/3047)

Convocatòria de manifestació d'interés per a la selecció d'intermediaris financers de l'instrument financer del Programa operatiu FEDER de la Comunitat Valenciana 2014-2020, Capital risc de suport al creixement empresarial.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8517

Data del DOGV
:   29-03-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3047


Organisme emissor
:   Institut Valencià de Finances

Tipus de document
:   Convocatòria

Convocatòria de manifestació d'interés per a la selecció d'intermediaris financers de l'instrument financer del Programa operatiu FEDER de la Comunitat Valenciana 2014-2020, Capital risc de suport al creixement empresarial.  
 [2019/3047]  
Per mitjà del Decret llei 6/2017, d'1 de desembre, del Consell, es crea un fons sense personalitat jurídica dels previstos en l'article 2.4 de la Llei 1/2015, de 6 de febrer, d'hisenda pública, del sector públic instrumental i de subvencions, per a la gestió dels instruments financers del Programa operatiu, adscrit a la conselleria competent en matèria d'hisenda. Així mateix, en el Decret llei 6/2017 esmentat, es designa l'Institut Valencià de Finances (IVF) com a organisme gestor del fons, a l'empara del que s'estableix en l'article 38.4.b.iii del Reglament (UE) 1303/2013.  
Amb data 24 de maig de 2018, se signa l'acord de finançament per a la gestió dels instruments financers previstos en el Programa Operatiu entre la Direcció General de Finançament i Fons Europeus de Conselleria d'Hisenda i Model Econòmic, en representació de la Generalitat Valenciana com a organisme intermedi del Programa Operatiu i l'IVF com a gestor del fons.  
Segons el que s'estableix en l'article 9.2 de l'acord de finançament, l'execució d'una part dels instruments financers s'encarregarà a intermediaris financers que seran seleccionats a través de procediments oberts, transparents, proporcionats i no discriminatoris, i s'evitaran els conflictes d'interés, per mitjà de la convocatòria de manifestacions d'interés.  
En aquest sentit, el Consell Executiu del Fons de Fons per a la gestió dels instruments financers del Programa operatiu FEDER de la Comunitat Valenciana 2014-2020, en la reunió de 15 de març de 2019, ha aprovat una nova convocatòria de manifestació d'interés per a la selecció de nous intermediaris financers de l'instrument financer de Capital de risc de suport al creixement empresarial, dirigit a pimes amb un alt potencial de creixement i internacionalització.  
La convocatòria de manifestació d'interés tindrà un període de validesa que s'iniciarà l'endemà de la publicació d'aquest anunci en el Diari Oficial de la Generalitat Valenciana (DOGV) i acabarà en el termini de dos mesos comptadors des d'aquesta data de publicació.  
Els termes de referència de la convocatòria de manifestació d'interés i la documentació a presentar estarà a la disposició dels interessats en la pàgina web de l'IVF: http://www.ivf.gva.es/es/feder/convocatoria-de-ayudas.  
Aquesta actuació està cofinançada per la Unió Europea a través del Programa operatiu del FEDER de la Comunitat Valenciana 2014-2020.  
  
València, 25 de març de 2019.- El president de la Comissió Tècnica de Gestió del FEDER: Manuel Illueca Muñoz.